Γιώγια Σιώκου

Η Ποιήτρια Γιώγια Σιώκου γεννήθηκε στην πόλη των Χανίων. Ζει στην Αθήνα. Εργάστηκε στην Βιβλιοθήκη Οικονομικών Μελετών της Τραπέζης της Ελλάδος.

Το 1975 μια συνάντησή της με τον Γιάννη Ρίτσο υπήρξε η αφορμή για αλληλογραφία μέσω του εκδοτικού οίκου ΚΕΔΡΟΣ. Ο μεγάλος Ποιητής προσπαθούσε επίμονα να τη πείσει ν’ αφοσιωθεί στην Ποίηση. 

Με τον αείμνηστο σύζυγό της Σωτήρη Σιώκο απέκτησαν δύο παιδιά.

Η μνήμη του φωτίζει ακόμα όλους όσους γνώρισαν τα ρόδα της καλοσύνης του και τη δύναμη της ψυχής του.

Η Γιώγια Σιώκου αναγορεύθηκε Επίτιμη Διδάκτορας του Τμήματος Αρχειονομίας, Βιβλιοθηκονομίας και Συστημάτων Πληροφόρησης της Σχολής Διοικητικών, Οικονομικών και Κοινωνικών Επιστημών του Πανεπιστημίου Δυτικής Αττικής, ως επιβράβευση του ποιητικού της έργου και της συμβολής της στα Ελληνική Γράμματα, την Ποίηση και τη Λογοτεχνία.

Έχει εκδώσει 11 ποιητικές συλλογές και το έργο της έχουν μεγαλοποιήσει σημαντικοί Μουσικοσυνθέτες.

Η Γιώγια Σιώκου είναι μέλος της Ένωσης Ελλήνων Βιβλιοθηκονόμων και Επιστημόνων Πληροφόρησης. Συμμετείχε στο 85ο Διεθνές Συνέδριο της IFLA, Διεθνούς Ένωσης Βιβλιοθηκών, ως μέλος της Επιτροπής Διοργάνωσης του Παγκοσμίου Συνεδρίου στην Αθήνα, από την Ένωση Ελλήνων Βιβλιοθηκονόμων σε συνεργασία με την Εθνική Βιβλιοθήκη. Είναι μέλος της Εταιρίας Ελλήνων Λογοτεχνών, όπου βραβεύθηκε δις, με το βραβείο ΜΑΡΚΟΣ ΑΥΓΕΡΗΣ και διετέλεσε επί δύο θητείες Γενική Γραμματέας στην Επιτροπή Κρίσης Νέων Μελών. Είναι μέλος της Ένωσης Ελλήνων Λογοτεχνών η οποία της απένειμε το Χρυσό Μετάλλιο Πνευματικής Αξίας Α΄ τάξεως για τη μεγάλη της προσφορά στα Ελληνικά Γράμματα και τη Λογοτεχνία. Μέλος της Εθνικής Εταιρίας Λογοτεχνών και της Διεθνούς Εταιρείας Ελλήνων Λογοτεχνών-Καλλιτεχνών.

Τιμήθηκε από την Εταιρεία Μακεδονικών Σπουδών με εκδήλωση στο Κρατικό Θέατρο Βορείου Ελλάδας.

Η Γιώγια Σιώκου είναι μέλος του Ελληνικού Συνδέσμου Ηνωμένων Εθνών, των Φίλων του Μουσείου της Ακρόπολης, των Φίλων του Ιδρύματος «Ελευθέριος Βενιζέλος» στα Χανιά, της Παγκρήτιας Ένωσης Αθηνών, της Εταιρείας Κρητικών Σπουδών Ίδρυμα Καψωμένου, των Πνευματικών Δημιουργών Χανίων κ.α. Επίσης, είναι μέλος της UNESCO Πειραιώς και Νήσων, μέλος της Επικούρειας Φιλοσοφίας στην Αθήνα, Αντιπρόεδρος του Φιλοσοφικού Φόρουμ για την Ειρήνη και τα Ανθρώπινα Δικαιώματα, το 2022 συμμετείχε στο 22ο Παγκόσμιο Συνέδριο με ομιλία της στην Αίθουσα του Φιλολογικού Συνδέσμου ΠΑΡΝΑΣΣΟΣ. Επίσης, είναι εντεταλμένη Πολιτιστική Ακόλουθος του International Association for Culture. Πρέσβειρα από το 2021 του Παγκόσμιου Φιλοσοφικού Φόρουμ για την Ειρήνη και τα Ανθρώπινα Δικαιώματα.

 Εργογραφία 
 Ποιητικές συλλογές
 «Ο εμπαιγμός των ειδώλων» Εκδόσεις ΔΕΛΦΙΝΙ  1994 / 1996  
 «Αναπαράσταση του ανέφικτου» Εκδόσεις ΠΑΤΑΚΗΣ 1998  (Με πρόλογο του Αντώνη Δεκαβάλλε)
 «Βαλς στα συντρίμμια» Εκδόσεις ΠΑΤΑΚΗΣ 1999 (Ζωγραφική του V.Velickovic)
 «Σφυρήλατο μετάξι» Εκδόσεις ΠΑΤΑΚΗΣ 2000 / 2001 (Σχέδια και επιμέλεια του Π.Γράββαλου)
 «Στις παρυφές του ελίχρυσου» Εκδόσεις ΠΑΤΑΚΗΣ 2002 / 2003 (Σχέδια και επιμέλεια του Π.Γράββαλου)
 «Αδιάθλαστη Μοναξιά» Εκδόσεις ΠΑΤΑΚΗΣ Οκτώβριος 2003 / Δεκέμβριος 2003
 «Αρχαία Μέλισσα» Εκδόσεις GUTENBERG / ΤΥΠΩΘΗΤΩ 2010 / 2012 / 2013, δίγλωσσο (μεταφρασμένο στα αγγλικά από τον David Connolly , με ζωγραφική του Πέτρου Ζουμπουλάκη)
«Αιώνας Άστεγος» Εκδόσεις ΤΑΞΙΔΕΥΤΗΣ 2013 (Ζωγραφική και επιμέλεια του Πέτρου Ζουμπουλάκη)
«Η μεγάλη σιωπή» Εκδόσεις ΓΑΒΡΙΗΛΙΔΗΣ 2015 (Ζωγραφική και επιμέλεια του Πέτρου Ζουμπουλάκη)
«Στα δένδρα μιλώ με τ’ όνομα τους» Εκδόσεις ΩΚΕΑΝΟΣ 2017 / 2018 (Ζωγραφική και επιμέλεια του Πέτρου Ζουμπουλάκη)
Aϐeille antique Giògia SiókouTraduit du grec par Michel Volkovitch Le miel des anges Paris 2021
 Συλλεκτικές εκδόσεις
 «Ο εμπαιγμός των ειδώλων», 77 αριθμημένα αντίτυπα με χαρακτικά του Γιάννη Γουρζή (1994)
 Μεταφράσεις του έργου της 
 Το δίγλωσσο βιβλίο της, «Αρχαία Μέλισσα» (2010), μεταφρασμένο από τον μεταφραστή David Connolly.
 Εξωτερικοί σύνδεσμοι 
Ιστοσελίδα Γιώγιας Σιώκου
Παρουσίαση στη Κύπρο
Το νέο της βιβλίο, «Αρχαία Μέλισσα», εκδόσεις Gutenberg 
David Connolly
Συνέντευξη Γιώγιας Σιώκου
 Πηγές 
Εφημερίδα Μακεδονία
Εφημερίδα Αυγή
Εταιρεία Ελλήνων Λογοτεχνών
BiblioNet, Γιώγια Σιώκου

Κατηγορία:Ελληνίδες ποιήτριες
Κατηγορία:Νεοέλληνες ποιητές